Sommerjobb som gravplassarbeider i Hole.

Vår og sommer er høysesong på en gravplass. Våre to dyktige gravplassarbeidere skal også avvikle ferie i juni/juli. Vi søker etter en person som gravplassarbeider i 50% stilling i perioden uke 23/24-31. Perioden kan etter avtale avvike noe.

Gravplassarbeider er en allsidig jobb, hvor ingen dag er lik. I Hole kan vi love travle dager, gode kollegaer, lønn etter tariff, fleksitid, masse frisk luft og fysisk aktivitet. Arbeidsstedene vil være Hole kirkegård, Sollihøgda urnelund, og Bønsnes kirke.

Arbeidsoppgavene er varierte. De omfatter bl.a.

* Plante, vanne og luke blomsterbed
* Klippe gress og busker
* Fjerne søppel, holde gravplassområdet og området rundt kirkene ryddig.
* Male søppelstativer, benker, gjerde
* Enkelt vedlikehold
* Bistå ved gravlegging/gravferd
* Vaske gravplassens utstyr
* Treffe folk i både glede og sorg

Krav til kvalifikasjoner:

* Liker fysisk utearbeid
* Praktisk anlagt
* Jobber godt selvstendig
* Respektfull oppførsel overfor alle på gravplassen
* God sosial forståelse
* Fylt 16 år
* Erfaring fra tilsvarende jobb, park- eller gartnerarbeid er en fordel, men ikke krav.

Personlig egnethet vil bli tillagt stor vekt.

Spørsmål om stillingen? Kontakt kirkeverge Julie Ulven, tlf 32 16 01 00, mail ju726@kirken.no

Søknad sendes mail ju726@kirken.no, eller Hole kirkelige fellesråd, Jomfrulandsveien 2, 3530 Røyse. Merkes: Søknad.
Søknadsfrist snarest, men senest 23.5.19